stanford-oval/wikipedia huggingface dataset:
Beatrix Pospíšilová Čelková
Yksistyiselämä

Čelková tapasi tulevan aviomiehensä Vojtech Čelkon Tatranská Poliankan kylässä Keski-Slovakiassa, jossa tämä toimi Slovakian vastarintaliikkeessä. He menivät naimisiin sodan päättymisen jälkeen ja saivat yhdessä kolme poikaa. Čelková perheineen muutti myöhemmin Trenčíniin, jossa hän työskenteli syöpäsairaanhoitajana. Čelková kuoli 71-vuoden iässä vuonna 1997.
Babatunde Olatunji

| Babatunde Olatunji> Henkilötiedot |
| --- | --- |
Syntynyt: 7. huhtikuuta 1927 Ajido, Lagos, Brittiläinen Nigeria
Kuollut: 6. huhtikuuta 2003 (75 vuotta)
Ammatti:  muusikko
Muusikko
Aktiivisena:  1959–2003
Tyylilajit:  maailmanmusiikki
Soittimet:  rummut, lyömäsoittimet, djembe
Levy-yhtiöt:  Columbia Records, CBS ja Chesky Records 
Aiheesta muualla
Kotisivut
  [ Muokkaa Wikidatassa ] [ ohje ]  
Babatunde Olatunji (7. huhtikuuta 1927 – 6. huhtikuuta 2003) oli nigerialainen rumpali, opettaja ja aktivisti. Hän sai kansainvälistä kuuluisuutta 1950-luvun lopusta alkaen, kun hän julkaisi Drums of Passion -albumin vuonna 1959. Albumista tuli suuri hitti. Jazzmuusikko John Coltrane kiinnostui Olatunjin musiikista erityisesti, ja he ystävystyivät. Vuonna 1965 he perustivat Harlemissa yhdessä Center for African Culture -instituution tarjotakseen afrikkalaiseen kulttuuriin liittyviä kursseja. Olatunji soitti yli 40 vuotta kestäneen uransa aikana useiden eri artistien kuten Cannonball Adderleyn, Horace Silvern, Max Roachin, Stevie Wonderin sekä Bob Marleyn kanssa. Olatunji sairasti diabetestä, ja lopulta kuoli sairauteen vuonna 2003.
Diskografia > Albumit

Jin-Go-Lo-Ba (The Drums of Passion) (LMG, 1958)
Drums of Passion (Columbia, 1959)
Zungo! (CBS, 1961)
Flaming Drums (Columbia, 1962)
Drums!, Drums!, Drums! (Roulette, 1964)
Soul Makossa (Paramount, 1973)
Dance to the Beat of My Drum (Bellaphon, 1986)
Drums of Passion: The Invocation (Rykodisc, 1988)
Drums of Passion: The Beat (Rykodisc, 1989)
Drums of Passion: Celebrate Freedom, Justice & Peace (Olatunji, 1993)
Drums of Passion and More (Bear Family, 1994)
Babatunde Olatunji, Healing Rhythms, Songs and Chants (Olatunji, 1995)
Love Drum Talk (Chesky, 1997)
Drums of Passion (2002)
Olatunji Live at Starwood (2003)
Healing Session (Narada, 2003)
Circle of Drums (Chesky, 2005)
Aiheesta muualla

Kuvia tai muita tiedostoja aiheesta Babatunde Olatunji Wikimedia Commonsissa
Babat

Babat, joskus myös baba-kiinalaiset tai salmikiinalaiset, olivat Malakan niemimaalle aina 1400-luvulta lähtien muuttaneita kiinalaisia, jotka avioituivat paikallisten malaijien kanssa ja omaksuivat piirteitä paikallisesta kulttuurista. He keskittyivät etenkin niin sanottuihin salmisiirtokuntiin, jotka päätyivät brittien haltuun. Salmisiirtokuntiin saapui myös uusi suurempi muuttoaalto kiinalaisia ja samalla syntyi myös ero varhaisempien babojen kanssa, kun uudemmat siirtolaiset eivät enää sekoittuneet paikallisten kanssa. Babojen eli salmikiinalaisten kulttuuri kukoisti alueella vielä siirtomaa-aikana, jolloin heitä toimi esimerkiksi kauppiaina ja virkamiehinä. Heillä oli huomattava vaikutus myös paikallisten kaupunkien arkkitehtuuriin. 1930-luvun lama aiheutti kuitenkin lopulta kulttuurin katoamisen.
Historia

Kiinalaisia on ollut Malakan niemimaalla jo ainakin 1400-luvulta lähtien. Suuri osa varhaisista muuttajista saapui alueelle Etelä-Kiinasta, ja myöhempi salmikiinalainen kulttuuri keskittyi etenkin brittien hallitsemiin salmisiirtokuntiin Penangiin, Singaporeen ja Malakkaan. Varhaiset kiinalaiset siirtolaiset olivat lähes pelkästään miehiä. Kiinalaisten naisten puutteessa monet kiinalaiset avioituivat paikallisten malaijien kanssa, jolloin muodostui niin sanottu salmikiinalainen kulttuuri kiinalaisten omaksuessa piirteitä malaijien kulttuurista. Samalla tavalla muodostui myös babojen eli peranakan-yhteisö myös nykyisen Indonesian alueella. Suuri yhteisö heitä oli esimerkiksi Jaavalla Jakartassa. Suurimuotoinen kiinalainen muuttoliike alueelle alkoi varsinaisesti vasta 1800-luvulla ja jatkui aina 1900-luvun puolelle. Kiinalaisten muuttoliikkeen jatkuessa alueelle alkoi lopulta saapua myös naisia, ja kun myöhemmät kiinalaiset avioliitot solmittiin lähinnä kiinalaisten kanssa, syntyi ero salmikiinalaisten ja uudempien tulokkaiden muodostaman kiinalaisyhteisön välillä. Monet babat eli salmikiinalaiset hankkivat länsimaisen koulutuksen, ja brittien siirtomaahallinnon aikana heitä toimi kauppiaina ja virkamiehinä. 1930-luvun lama iski etenkin paikalliseen kumikauppaan, jonka taantuman myöntä hävisi myös itsenäinen salmikiinalainen kulttuuri.
Kulttuuri

Baboilla oli suuri vaikutus salmisiirtokuntien kaupunkien arkkitehtuuriin, ja se on yhä tyypillistä esimerkiksi Malakan ja George Townin vanhojen kaupunkien arkkitehtuurille. Osa taloista on suojeltu, ja osa niistä toimii nykyisin museoina. Niin sanotut terassitalot toimivat babojen asuin- ja kauppataloina. Talot ovat tyypillisesti kaksikerroksisia, ja ylempi kerros työntyy terassiksi jalkakäytävien yläpuolelle. Talojen pohjat ovat pitkiä ja kapeita ja talon julkisivu sijaitsee kapealla puolella. Alakerroksessa toimi kauppa. Yläkerran fasadi oli koristeltu esimerkiksi briteiltä omaksutuin renessanssi-, barokki-, rokokoo- tai viktoriaanisin aihein, joihin liitettiin kiinalaisia piirteitä. Babojen temppelit noudattelivat tyypillisesti kiinalaisten siirtolaisten kotiseutujen temppelien tyylejä. Usein hallitseva piirre temppeleissä on niiden päätykoristellut kattorakenteet. Temppeleitä on vain harvoin omistettu millekään tietylle uskolle, vaan niissä suoritettiin sekaisin esimerkiksi mahayana-buddhalaisia, taolaisia ja konfutselaisia menoja. Sukujen tai tietyltä paikkakunnalta olevien babojen kohtauspaikka oli klaanitalo eli kongsei. Klaanitaloissa järjestettiin esimerkiksi häitä ja hautajaisia. Niiden yhteydessä oli usein myös asuinrakennuksia köyhille ja esimerkiksi leskille.
Monet kiinalaisen kirjallisuuden klassikot levisivät Malesian niemimaalle babojen mukana. Esimerkiksi Kolmen kuningaskunnan tarina käännettiin paikalliselle kielelle. Muita alueelle levinneitä kiinalaisen kulttuurin piirteitä olivat kiinalainen ooppera, nukketeatteri ja teatteri. Klaanitaloissa ja temppeleissä saattoi olla oopperalavoja. Babojen mukana tullut sorminukketeatteri on edelleen suosittua. Babat puhuivat malaijin kielestä ja etenkin hokkien-kiinasta vaikutteita saanutta murretta, jota kutsuttiin nimellä peranakan. Kielellä on edelleen muutamia puhujia, mutta se on vaarassa kadota kokonaan.
Salmikiinalainen hääpari 1941.
Talo George Townissa Penangissa.
Luettelo Douglas DC-7:n onnettomuuksista

United Airlinesin lento 736 törmäsi Yhdysvaltain ilmavoimien Super Sabre -hävittäjään 21. huhtikuuta 1958. Kaikki 47 koneessa ollutta sekä hävittäjän molemmat lentäjät kuolivat onnettomuudessa.
Douglas DC-7 on Douglas Aircraft Companyn valmistama nelimoottorinen pitkän matkan matkustajakone. Se lensi ensilentonsa 18. toukokuuta 1953. Sitä valmistettiin vuosina 1953–1958 yhteensä 339 kappaletta.
Valmistetuista koneista 74 eli noin 21,8 prosenttia tuhoutui onnettomuuksissa, alasampumisissa ja muissa tapahtumissa. Vertailun vuoksi saman aikakauden ja kokoluokan koneista vastaava osuus Bristol Britannialla on 16,5 prosenttia ja Lockheed L-1049 Super Constellationilla 19,7 prosenttia.
Konetyypin pahin onnettomuus sattui 4. maaliskuuta 1962, kun Caledonian Airwaysin lento 153 alkoi menettää korkeutta pian lähdettyään lentoon Doualasta, osui puihin ja syöksyi maahan. Onnettomuuden syytä ei saatu varmuudella selvitettyä, mutta aiheuttajaksi epäiltiin jumiutunutta korkeusvakaimen jousilaippaa. Onnettomuuslennolla oli 111 ihmistä, jotka kaikki kuolivat maahansyöksyssä.
Alla olevaan taulukkoon on listattu kaikki onnettomuudet ja muut tapahtumat, jotka ovat johtaneet koneen tuhoutumiseen tai hylkäämiseen.
Muita huomattavia onnettomuuksia

Onnettomuudet ja muut tapahtumat, joissa lentokone ei tuhoutunut, mutta joissa kuoli vähintään yksi henkilö.
| Päivämäärä | Paikka | Lentoyhtiö | Versio | Rekisteri | Uhrit/ Koneessa olleet | Lyhyt kuvaus | Viite |
| --- | --- | --- | --- | --- | --- | --- | --- |
| 19600914 14.9.1960 |  Dallas | Braniff International Airways | DC-7C | N5900 | 001 1/6 | Huollossa ollut kone rullasi kohti moottorien koekäyttöaluetta. Sen hydraulijärjestelmä oli kytketty väärään asetukseen, eivätkä koneen jarrut toimineet. Se törmäsi rakennukseen, ja konetta ohjannut henkilö kuoli. |  |
| 19630113 13.1.1963 |  Memphis | Delta Air Lines | DC-7 | N4875C | 001 1/5 | Kohti kiitotietä rullannut kone törmäsi pysäköityyn Yhdysvaltain ilmavoimien koneeseen. Koneen lentäjä kuoli. |  |
Liittopiiri

Liittopiiri eli liittopiirikunta on liittovaltioon kuuluva hallinnollinen alue, joka ei kuulu mihinkään osavaltioon vaan on yleensä liittovaltion hallituksen suorassa valvonnassa. Usein liittopiiri käsittää vain yhden kunnan. Monissa liittovaltioissa eri puolilla maailmaa liittovaltion pääkaupungilla on liittopiirin asema.
Liittovaltiopiirit > Brasilia

Distrito Federal, johon kuuluu Brasilian pääkaupunki Brasília.
Liittovaltiopiirit > Intia

Intiassa liittoterritorioita (engl. union territory) ovat kahdeksan aluetta, joita liittovaltion hallitus hallitsee suoraan ja joita hallinnoi kuvernööri tai hallintoviranomainen: Andamaanit ja Nikobaarit, Chandigarh, Dadra ja Nagar Haveli ja Daman ja Diu, Delhi, Jammu ja Kashmir, Ladakh, Lakshadweep ja Puducherry. Näistä Delhillä ja Puducherryllä on osittainen osavaltiollinen asema ja omat pääministerit.
Liittovaltiopiirit > Malesia

Malesiassa termiä liittovaltion piirit (malaijiksi Wilayah Persekutuan) käytetään kolmesta liittovaltion hallituksen suoraan hallitsemasta alueesta: Kuala Lumpur (kansallinen pääkaupunki), Putrajaya (liittovaltion hallintokeskus) ja Labuan (kansainvälinen offshore-rahoituskeskus).
Liittovaltiopiirit > Nigeria

Federal Capital Territory on liittopiiri Keski-Nigeriassa. Tällä alueella sijaitsee Nigerian pääkaupunki Abuja. Federal Capital Territory muodostettiin vuonna 1976 Nasarawan, Nigerin ja Kogin osavaltioiden osista. Se sijaitsee maan Keski-Beltin alueella. Sitä hallinnoi Federal Capital Territory Administration, jota johtaa presidentin nimittämä ministeri.
Liittovaltiopiirit > Pakistan

Pakistanissa termiä Federal Territory käytetään Islamabadin viidestä vyöhykkeestä ja 12 liittoneuvostosta, joita hallitsee suoraan osavaltion hallitus Islamabadin pääkaupunkialueena.
Liittovaltiopiirit > Yhdysvallat

Yhdysvaltain liittovaltion hallitus sijaitsee Washington DC:ssä eli District of Columbiassa.
Liittovaltiopiirit > Venezuela

Venezuelan Pääkaupunkialue, jossa sijaitsee Venezuelan pääkaupunki Caracas.
Liittovaltiopiirit > Entiset > Argentiina

Liittovaltionpiiri Argentiinassa muutettiin Buenos Airesin autonomiseksi kaupungiksi vuonna 1994.
Liittovaltiopiirit > Entiset > Australia

Jervis Bay on Australian liittovaltion sisäinen alue, jonka Uuden Etelä-Walesin osavaltio luovutti vuonna 1915 Australian hallitukselle, jotta Australian pääkaupunkiterritoriolla, joka sijaitsee sisämaassa, olisi pääsy merelle. Jervis Bay Territory Acceptance Act -lain ehtojen vuoksi Australian liittovaltion lakeja sovelletaan Jervis Bay Territoryyn, ja sitä hallinnoi sisäasiainministeriö (ja myöhemmin pääkaupunkialueen ministeriö) ikään kuin se oli osa Australian pääkaupunkialuetta, vaikka se on aina ollut erillinen liittovaltioon kuuluva alue. Vuonna 1989, kun Australian pääkaupunkiterritorio sai itsehallinnon, alueministeriö otti vastuun Jervis Bayn hallinnosta, ja sitä ovat sittemmin hallinnoineet useat ministeriöt, jotka vastaavat alueministerille.
Liittovaltiopiirit > Entiset > Meksiko

Meksikon entinen liittovaltiopiiri muutettiin Mexico Cityksi tammikuussa 2016.
Azerbaidžanin Grand Prix 2023

|  Azerbaidžanin Grand Prix 2023  |
| --- | --- |
 4. osakilpailu 22 osakilpailusta kaudella 2023. 

Päivämäärä:  30. huhtikuuta 2023
Rata:  Bakun katurata
Sijainti:  Baku, Azerbaidžan
Ratatyyppi:  Katurata
Radan pituus:  6,003 km
Kilpailun pituus:  51 kierrosta, 306,049 km
Sää:   Puolipilvinen
Paalupaikka
Kuljettaja:   Charles Leclerc   (Ferrari)
Paaluaika:  1.40,203
Sprinttikilpailu
Voittaja:   Sergio Pérez   (Red Bull Racing-Honda RBPT)
Toinen:   Charles Leclerc   (Ferrari)
Kolmas:   Max Verstappen   (Red Bull Racing-Honda RBPT)
Palkintokoroke
Voittaja:   Sergio Pérez   (Red Bull Racing-Honda RBPT)
Toinen:   Max Verstappen   (Red Bull Racing-Honda RBPT)
Kolmas:   Charles Leclerc   (Ferrari)
Nopein kierros
Kuljettaja:   George Russell   (Mercedes)
Kierrosaika:  1.43,370 (kierroksella 51)
Azerbaidžanin Grand Prix 2023 (virallisesti Formula 1 Azerbaijan Grand Prix 2023) oli Formula 1 -kauden 2023 neljäs osakilpailu, joka ajettiin 30. huhtikuuta Bakun katuradalla Azerbaidžanissa.
Vapaat harjoitukset

Vapaissa harjoituksissa useammalla kuljettajalla oli vaikeuksia autonsa kanssa. Hydrauliikkaneste sytytti Alpinen Pierre Gaslyn auton tuleen aiheuttaen punaiset liput radalle, tallikaveri Esteban Oconilla oli vaikeuksia auton takaosan kanssa, Aston Martinin Fernando Alonson takasiipi ei toiminut ja Mercedeksen Lewis Hamiltonilla oli jarruongelma. Vapaiden harjoitusten nopein oli Red Bullin Max Verstappen, Ferrarin Charles Leclerc oli toinen ja Red Bullin Sergio Pérez kolmas.
Aika-ajot

Aika-ajojen ensimmäisessä osiossa punaisia lippuja heilutettiin radalla kahdesti, kun Gasly ja AlphaTaurin Nyck de Vries kolaroivat aikakierroksillansa. Leclerc ajoi paalupaikalle ennen Verstappenia ja Péreziä.
Sprinttiaika-ajot (Sprint Shootout)

Sprinttiaika-ajojen ensimmäisessä osiossa Williamsin Logan Sargeant kolaroi autonsa ratavalliin ja aiheutti punaiset liput radalle, mikä vaikutti useamman kuljettajan karsiutumiseen.
Sprinttiaika-ajojen kolmannessa osiossa McLarenin Lando Norris ei voinut ajaa aikakierrostaan, koska hänellä ei ollut jäljellä sääntöjen vaatimaa tuoretta rengasseosta. Aston Martinin kuljettajilla Alonsolla ja Lance Strollilla oli autoissaan takasiipiongelma, mikä vaikutti vauhtiin ja heidän sijoittumiseensa kahdeksanneksi ja yhdeksänneksi. Leclerc osui ratavalliin ja aiheutti radalle keltaiset liput, minkä seurauksena tallikaveri Carlos Sainz ei pystynyt parantamaan kierrosaikaansa.
Leclerc ajoi myös sprinttipaalupaikalle, Pérez oli toinen ja Verstappen kolmas.
Sprinttikilpailu

Sprinttikilpailun lähdössä Verstappen ja Mercedeksen George Russell osuivat toisiinsa ja Russell nousi kolmanneksi, mistä Verstappen ensin raivostui haukkumalla Russellia ja ohitti tämän myöhemmin kilpailun aikana. Ensimmäisten kierrosten aikana AlphaTaurin Yūki Tsunoda kolaroi tallikaverinsa de Vriesin kanssa ja keskeytti, jolloin turva-auto otettiin radalle.
Turva-auton poistuttua Pérez ohitti Leclercin siirtyen kilpailun johtoon, ja Sainz puolestaan ohitti Hamiltonin ja sijoittui viidenneksi. Pérez ajoi sprinttikilpailun voittoon, Leclerc oli toinen ja Verstappen kolmas. Sargeant ei voinut osallistua sprinttikilpailuun, koska hänen autonsa sai vakavia vaurioita sprinttiaika-ajoissa.
Kilpailu

Pérez ajoi kilpailun voittoon ennen Verstappenia ja Leclerciä. Kilpailun lopussa varikolla oli vaaratilanne, kun henkilökunta ja toimittajat kokoontuivat varikkoalueelle, vaikka Ocon oli vielä viimeisellä kierroksella tulossa vaihtamaan renkaitaan.
Tulokset > Aika-ajot

| Sija | Numero | Kuljettaja | Valmistaja | Osiot> Q1 | Osiot> Q2 | Osiot> Q3 | Lähtöruutu |
| --- | --- | --- | --- | --- | --- | --- | --- |
| 1 | 16 |  Charles Leclerc | Ferrari | 1.41,269 | 1.41,037 | 1.40,203 | 1 |
| 2 | 1 |  Max Verstappen | Red Bull Racing-Honda RBPT | 1.41,398 | 1.40,822 | 1.40,391 | 2 |
| 3 | 11 |  Sergio Pérez | Red Bull Racing-Honda RBPT | 1.41,756 | 1.41,131 | 1.40,495 | 3 |
| 4 | 55 |  Carlos Sainz | Ferrari | 1.42,197 | 1.41,369 | 1.41,016 | 4 |
| 5 | 44 |  Lewis Hamilton | Mercedes | 1.42,113 | 1.41,650 | 1.41,177 | 5 |
| 6 | 14 |  Fernando Alonso | Aston Martin Aramco-Mercedes | 1.41,720 | 1.41,370 | 1.41,253 | 6 |
| 7 | 4 |  Lando Norris | McLaren-Mercedes | 1.42,154 | 1.41,485 | 1.41,281 | 7 |
| 8 | 22 |  Yuki Tsunoda | AlphaTauri-Honda RBPT | 1.42,234 | 1.41,569 | 1.41,581 | 8 |
| 9 | 18 |  Lance Stroll | Aston Martin Aramco-Mercedes | 1.42,524 | 1.41,576 | 1.41,611 | 9 |
| 10 | 81 |  Oscar Piastri | McLaren-Mercedes | 1.42,455 | 1.41,636 | 1.41,611 | 10 |
| 11 | 63 |  George Russell | Mercedes | 1.42,073 | 1.41,654 |  | 11 |
| 12 | 31 |  Esteban Ocon | Alpine-Renault | 1.42,622 | 1.41,798 |  | Varikko |
| 13 | 23 |  Alexander Albon | Williams-Mercedes | 1.42,171 | 1.41,818 |  | 12 |
| 14 | 77 |  Valtteri Bottas | Alfa Romeo-Ferrari | 1.42,582 | 1.42,259 |  | 13 |
| 15 | 2 |  Logan Sargeant | Williams-Mercedes | 1.42,242 | 1.42,395 |  | 14 |
| 16 | 24 |  Zhou Guanyu | Alfa Romeo-Ferrari | 1.42,642 |  |  | 15 |
| 17 | 27 |  Nico Hülkenberg | Haas-Ferrari | 1.42,755 |  |  | Varikko |
| 18 | 20 |  Kevin Magnussen | Haas-Ferrari | 1.43,417 |  |  | 16 |
| 19 | 10 |  Pierre Gasly | Alpine-Renault | 1.44,853 |  |  | 17 |
107 % aika: 1.48,357
| - | 21 |  Nyck de Vries | AlphaTauri-Honda RBPT | 1.55,282 |  |  | 18 |
Lähteet:
Tulokset > Sprinttiaika-ajot

| Sija | Numero | Kuljettaja | Valmistaja | Osiot> SQ1 | Osiot> SQ2 | Osiot> SQ3 | Lähtöruutu |
| --- | --- | --- | --- | --- | --- | --- | --- |
| 1 | 16 |  Charles Leclerc | Ferrari | 1.42,820 | 1.42,500 | 1.41,697 | 1 |
| 2 | 11 |  Sergio Pérez | Red Bull Racing-Honda RBPT | 1.43,858 | 1.42,925 | 1.41,844 | 2 |
| 3 | 1 |  Max Verstappen | Red Bull Racing-Honda RBPT | 1.43,288 | 1.42,417 | 1.41,987 | 3 |
| 4 | 63 |  George Russell | Mercedes | 1.43,763 | 1.43,112 | 1.42,252 | 4 |
| 5 | 55 |  Carlos Sainz | Ferrari | 1.43,622 | 1.42,909 | 1.42,287 | 5 |
| 6 | 44 |  Lewis Hamilton | Mercedes | 1.43,561 | 1.43,061 | 1.42,502 | 6 |
| 7 | 23 |  Alexander Albon | Williams-Mercedes | 1.43,987 | 1.43,376 | 1.42,846 | 7 |
| 8 | 14 |  Fernando Alonso | Aston Martin Aramco-Mercedes | 1.43,789 | 1.42,976 | 1.43,010 | 8 |
| 9 | 18 |  Lance Stroll | Aston Martin Aramco-Mercedes | 1.43,879 | 1.43,375 | 1.43,064 | 9 |
| 10 | 4 |  Lando Norris | McLaren-Mercedes | 1.43,938 | 1.43,395 | Ei aikaa | 10 |
| 11 | 81 |  Oscar Piastri | McLaren-Mercedes | 1.44,179 | 1.43,427 |  | 11 |
| 12 | 27 |  Nico Hülkenberg | Haas-Ferrari | 1.44,843 | 1.43,806 |  | 12 |
| 13 | 31 |  Esteban Ocon | Alpine-Renault | 1.44,433 | 1.44,088 |  | Varikko |
| 14 | 20 |  Kevin Magnussen | Haas-Ferrari | 1.44,101 | 1.44,332 |  | 13 |
| 15 | 2 |  Logan Sargeant | Williams-Mercedes | 1.44,042 | Ei aikaa |  | Ei startannut |
| 16 | 24 |  Zhou Guanyu | Alfa Romeo-Ferrari | 1.45,177 |  |  | 14 |
| 17 | 77 |  Valtteri Bottas | Alfa Romeo-Ferrari | 1.45,352 |  |  | 15 |
| 18 | 22 |  Yuki Tsunoda | AlphaTauri-Honda RBPT | 1.45,436 |  |  | 16 |
| 19 | 10 |  Pierre Gasly | Alpine-Renault | 1.46,951 |  |  | 17 |
| 20 | 21 |  Nyck de Vries | AlphaTauri-Honda RBPT | 1.48,180 |  |  | 18 |
107 % aika: 1.48,617
Lähteet:
Tulokset > Sprinttikilpailu

| Sija | Nro | Kuljettaja | Valmistaja | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 11 |  Sergio Pérez | Red Bull Racing-Honda RBPT | 17 | 33.17,667 | 2 | 8 |
| 2. | 16 |  Charles Leclerc | Ferrari | 17 | +4,463 | 1 | 7 |
| 3. | 1 |  Max Verstappen | Red Bull Racing-Honda RBPT | 17 | +5,065 | 3 | 6 |
| 4. | 63 |  George Russell | Mercedes | 17 | +8,532 | 4 | 5 |
| 5. | 55 |  Carlos Sainz | Ferrari | 17 | +10,388 | 5 | 4 |
| 6. | 14 |  Fernando Alonso | Aston Martin Aramco-Mercedes | 17 | +11,613 | 8 | 3 |
| 7. | 44 |  Lewis Hamilton | Mercedes | 17 | +16,503 | 6 | 2 |
| 8. | 18 |  Lance Stroll | Aston Martin Aramco-Mercedes | 17 | +18,417 | 9 | 1 |
| 9. | 23 |  Alexander Albon | Williams-Mercedes | 17 | +21,757 | 7 |  |
| 10. | 81 |  Oscar Piastri | McLaren-Mercedes | 17 | +22,851 | 11 |  |
| 11. | 20 |  Kevin Magnussen | Haas-Ferrari | 17 | +27,990 | 13 |  |
| 12. | 24 |  Zhou Guanyu | Alfa Romeo-Ferrari | 17 | +34,602 | 14 |  |
| 13. | 10 |  Pierre Gasly | Alpine-Renault | 17 | +36,918 | 17 |  |
| 14. | 21 |  Nyck de Vries | AlphaTauri-Honda RBPT | 17 | +41,626 | 18 |  |
| 15. | 27 |  Nico Hülkenberg | Haas-Ferrari | 17 | +48,587 | 12 |  |
| 16. | 77 |  Valtteri Bottas | Alfa Romeo-Ferrari | 17 | +49,917 | 15 |  |
| 17. | 4 |  Lando Norris | McLaren-Mercedes | 17 | +51,104 | 10 |  |
| 18. | 31 |  Esteban Ocon | Alpine-Renault | 17 | +1.00,621 | Varikko |  |
| Kesk. | 22 |  Yuki Tsunoda | AlphaTauri-Honda RBPT | 2 | Ulosajovauriot | 16 |  |
| WD | 2 |  Logan Sargeant | Williams-Mercedes | 0 | Vetäytyi | - |  |
Nopein kierros: Sergio Pérez (Red Bull Racing-Honda RBPT) 1.43,616 (kierroksella 11).
Lähteet:
Tulokset > Kilpailu

| Sija | Nro | Kuljettaja | Valmistaja | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 11 |  Sergio Pérez | Red Bull Racing-Honda RBPT | 51 | 1:32.42,436 | 3 | 25 |
| 2. | 1 |  Max Verstappen | Red Bull Racing-Honda RBPT | 51 | +2,137 | 2 | 18 |
| 3. | 16 |  Charles Leclerc | Ferrari | 51 | +21,217 | 1 | 15 |
| 4. | 14 |  Fernando Alonso | Aston Martin Aramco-Mercedes | 51 | +22,024 | 6 | 12 |
| 5. | 55 |  Carlos Sainz | Ferrari | 51 | +45,491 | 4 | 10 |
| 6. | 44 |  Lewis Hamilton | Mercedes | 51 | +46,145 | 5 | 8 |
| 7. | 18 |  Lance Stroll | Aston Martin Aramco-Mercedes | 51 | +51,617 | 9 | 6 |
| 8. | 63 |  George Russell | Mercedes | 51 | +1.14,240 | 11 | 4+1 |
| 9. | 4 |  Lando Norris | McLaren-Mercedes | 51 | +1.20,376 | 7 | 2 |
| 10. | 22 |  Yuki Tsunoda | AlphaTauri-Honda RBPT | 51 | +1.23,862 | 8 | 1 |
| 11. | 81 |  Oscar Piastri | McLaren-Mercedes | 51 | +1.26,501 | 10 |  |
| 12. | 23 |  Alexander Albon | Williams-Mercedes | 51 | +1.28,623 | 12 |  |
| 13. | 20 |  Kevin Magnussen | Haas-Ferrari | 51 | +1.29,729 | 16 |  |
| 14. | 10 |  Pierre Gasly | Alpine-Renault | 51 | +1.31,332 | 17 |  |
| 15. | 31 |  Esteban Ocon | Alpine-Renault | 51 | +1.37,794 | Varikko |  |
| 16. | 2 |  Logan Sargeant | Williams-Mercedes | 51 | +1.40,943 | 14 |  |
| 17. | 27 |  Nico Hülkenberg | Haas-Ferrari | 50 | +1 kierros | Varikko |  |
| 18. | 77 |  Valtteri Bottas | Alfa Romeo-Ferrari | 50 | +1 kierros | 13 |  |
| Kesk. | 24 |  Zhou Guanyu | Alfa Romeo-Ferrari | 36 | Ylikuumeneminen | 15 |  |
| Kesk. | 21 |  Nyck de Vries | AlphaTauri-Honda RBPT | 9 | Ulosajo | 18 |  |
Nopein kierros: George Russell (Mercedes) 1.43,370 (kierroksella 51).
Lähteet:
Berchtesgadener Landin piirikunta

Berchtesgadener Landin piirikunta (saks. Landkreis Berchtesgadener Land) on piirikunta Ylä-Baijerin hallintoalueella Baijerin osavaltion kaakkoisosassa Saksassa. Vuoden 2020 lopussa piirikunnassa oli 106 327 asukasta. Piirikunnan keskus on Bad Reichenhall, joka on myös piirikunnan suurin kaupunki.
Berchtesgadener Landin piirikunta ja sen kunnat.
Berchtesgadener Landin piirikunta rajautuu Itävaltaan lounaassa, etelässä ja idässä. Piirikunnan pinta ala on 840 neliökilometriä, ja siihen kuuluu 15 kuntaa. Piirikunnan korkein kohta on 2 713 metriä korkea Watzmann.